Diari Oficial de la Generalitat Valenciana


Sumari del DOGV 4368, del 30-10-2002 (2002/11696)

ORDE de 3 de setembre de 2002, de la Conselleria de Cultura i Educació, per la qual es modifica l'autorització al centre Madre Sacramento de Torrent.
-----------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11530


Data del document
:   03-09-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Torrent
    * centre d'ensenyament
    * ensenyament privat

ORDE de 3 de setembre de 2002, de la Conselleria de Cultura i Educació, per la qual es modifica l'autorització al centre Madre Sacramento de Torrent. [2002/11507]
  
L'expedient ha sigut iniciat pel representant de la titularitat del centre privat que s'assenyala en l'annex, en sol·licitud de modificació de l'autorització en els nivells educatius que s'hi especifiquen.
  
La Direcció General de Centres Docents ha declarat, mitjançant resolució de data 18 d'abril de 2002, l'adequació de les modificacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la Direcció Territorial de València, i inclou l'informe favorable de la Unitat Tècnica de Construccions i informe favorable de la Unitat d'Inspecció Educativa en relació al professorat i titulacions respectives.
  
Atés que el centre té autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 777/98, de 30 d'abril sobre ordenació de la formació professional (BOE de 8 de maig), el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en els nivells educatius que s'hi indiquen, al centre que s'assenyala en l'annex, en els termes que s'hi especifiquen.
  
Disposició addicional
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar del sendemà de la notificació o publicació, segons corresponga.
  
València, 3 de setembre de 2002
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: Madre Sacramento
  
Titular: RR. Adoratrices Esclavas del Santísimo Sacramento
  
Domicili: Av. País Valencià 170
  
Localitat: Torrent
  
Província: València
  
Codi: 80358034
  
Modificació que s'autoritza:
  
- Es modifica l'autorització dels ensenyaments de Formació Professional especifica grau superior, autoritzant-se el cicle superior d'Administració i Finances, en substitució del de Secretariat, manera que el centre queda configurat, en la seua totalitat, amb la següent composició i capacitat:
  
- 6 unitats d'Educació Infantil, segon cicle, amb 150 llocs escolars
  
- 12 unitats d'Educació Primària, amb 300 llocs escolars
  
- 8 unitats d'Educació Secundària Obligatòria, amb 240 llocs escolars
  
- 6 unitats de Batxillerat amb 210 llocs escolars en les modalitat de Ciències de la Natura i Salut; Humanitats i Ciències Socials i Tecnologia.
  
- 13 Cicles Formatius:
  
- Família Administració:
  
\* 6 unitats de Tècnic en Gestió Administrativa, amb 170 llocs escolars a impartir en doble torn (tres unitats de matí i tres unitats de vesprada)
  
\* 2 unitats de Tècnic Superior en Administració i Finances, amb 50 llocs escolars a impartir en doble torn (una unitat de matí i una unitat de vesprada)
  
- Família Sanitària:
  
\* 3 unitats de Tècnic en Cures Auxiliars d'Infermeria, amb 90 llocs escolars.
  
- Família Química:
  
\* 2 unitats de Tècnic en Laboratori amb 60 llocs escolars a impartir en doble torn (una unitat de matí i una unitat de vesprada)